 Ilu 27  Ejila echi anya isi, nihi na ị maghị ihe chi ga-abọta.Ka onye bịara abịa too gị, ọ bụghị ọnụ gị; ka onye mba ọzọ tookwa gị, ọ bụghị egbugbere ọnụ gị.Nkume dị arọ, ájá bụkwa ibuma iwe onye nzuzu na-akpasu mmadụ dị arọ karịa ha abụọ.Ọnụma nwere obi ọjọọ, iwe na-asọkwa ka idei mmiri, ma ònye pụrụ idi ekworo?Ịba mba nke pụtara ìhè dị mma karịa ịhụya e zochiri ezochi.Ọnyá onye hụrụ mmadụ nanya mepụrụ ya si nezi obi, ma nsusu ọnụ nke onye kpọrọ mmadụ asị bụ ihe a ga-arịọsiri arịrịọ ike.Mkpụrụ obi afọ juru ga-azọ mmanụ aṅụ ụkwụ, ma ihe ọ bụla nke na-elu ilu na-atọ mkpụrụ obi agụụ na-agụ ụtọ.Dị nnọọ ka nnụnụ nke na-efepụ nakwụ ya, otú ahụ ka nwoke nke na-agbapụ nebe obibi ya dị.Ọ bụ mmanụ na ihe nsure ọkụ na-esi ísì ụtọ na-eme ka obi ṅụrịa, otú ahụkwa ka enyi mmadụ si atọ ụtọ nihi ndụmọdụ nke si ná mkpụrụ obi.Ahapụla enyi gị ma ọ bụ enyi nna gị, abanyekwala nụlọ nwanne gị nụbọchị ọdachi dakwasịrị gị. Onye agbata obi nke nọ nso dị mma karịa nwanne nke nọ nebe dị anya.Mara ihe, nwa m, wee mee ka obi m ṅụrịa, ka m wee zaa onye na-akwa m emo okwu.Onye maara ihe nke hụrụ ọdachi agawo zoo; ndị na-amaghị ihe, bụ ndị nọ na-aga, atawo ahụhụ si na ya pụta.Chịrị uwe mmadụ ma ọ bụrụ na ọ nawo onye ọ na-amaghị nibé; nara ya ihe ibé ma ọ bụrụ na ya na nwaanyị na-akwa iko na-emekọ ihe.Onye ji olu dara ụda agọzi mmadụ ibe ya nisi ụtụtụ, a ga-ewere ya na ọ bụ nkọcha ka ọ na-akọcha ya.Elu ụlọ nke na-ehi mmiri, nke na-achụpụ mmadụ nụbọchị mmiri na-ezo nakwụsịghị akwụsị, ya na nwunye na-ese okwu bụ otu ihe.Onye ọ bụla nke zobere nwaanyị ahụ ezobewo ifufe, ọ bụkwa mmanụ ka aka nri ya metụrụ.Ọ bụ ígwè ka a na-eji amụcha ígwè. Otú ahụ ka ihu mmadụ na-amụcha ihu mmadụ ibe ya.Onye na-echebe osisi fig ga-eri mkpụrụ ya, onye na-eche nna ya ukwu nche ka a ga-akwanyere ùgwù.Dị ka mmiri si egosi otú ihu mmadụ dị, otú ahụ ka obi mmadụ si egosi otú obi onye ọzọ dị.Afọ adịghị eju Shiol na ebe mbibi; afọ adịghịkwa eju anya mmadụ.Ite e ji anụcha ihe bụ maka ọlaọcha, ekwú ọkụ bụkwa maka ọlaedo; a na-anwale mmadụ site notuto a na-enye ya.Ọ bụrụgodị na i jiri ọdụ sụrie onye nzuzu nikwe, sụkọta ya na ọka a kụjara akụja, nzuzu ya agaghị apụ ya apụ nahụ.I kwesịrị ịmara ọdịdị ìgwè ewu na atụrụ gị nke ọma. Mee ka obi gị dịrị nìgwè anụ ụlọ gị;nihi na akụ agaghị adịru mgbe ebighị ebi, okpueze agaghịkwa adịru ọgbọ niile.Ahịhịa ndụ adịkwaghị, ahịhịa ọhụrụ epuwokwa, a chịkọtawokwa ahịhịa ndụ dị nugwu.Nụmụ ebule ka i si enweta uwe gị, mkpi bụkwa ihe e ji akwụ ụgwọ ala.E nwere mmiri ara ewu nke ga-ezu maka nri gị, maka nri ezinụlọ gị, nweekwa ihe ụmụ agbọghọ gị ga-eji na-ebi ndụ. 